钦定古今图书集成/明伦汇编/官常典/第720卷 > 崔雍〈子少俊〉
## 钦定古今图书集成/明伦汇编/官常典/第720卷 > 崔雍〈子少俊〉

按《北梦琐言》：唐咸通中，庞勋反于徐州，时崔雍典和
州，为勋所陷，执到彭门。雍善谈笑，逊词以从之，冀纾
其祸，勋亦见待甚厚。其子少俊，饮博击拂，自得亲近，
更无阻猜。雍以失节于贼，以门户为忧，谓其子曰：“汝
善狎之，或得方便，能倳刃乎？人皆有死，但得其所，吾
复何恨？”其子承命，密怀利刃，忽色变身战。勋疑讶，因
搜怀袖，得匕首焉。乃令烹之。翌日，召雍赴饮。既彻，问
雍曰：“肉美乎？”对曰：“以味珍且饱。”勋曰：“此即贤郎肉也。”
亦命杀之。